גילי שריר

גילי שריר (נולדה ב-22 בנובמבר 1999) היא ג'ודוקא ישראלית המתחרה בקטגוריית המשקל של עד 63 ק"ג, זוכת מדליית ארד אולימפית (טוקיו 2020) ומדליית ארד מאליפות העולם (טשקנט 2022) כחלק מנבחרת ישראל בקטגוריית הנבחרות המעורבות. סגנית אלופת אירופה (מונפלייה 2023) וזוכת מדליית ארד באליפות אירופה (סופיה 2022). שריר נולדה לדנית ודני שריר, המתגוררים במושב מזור. החלה את דרכה בג'ודו בגיל 4 וחצי. שריר מחזיקה במספר מדליות מתחרויות בינלאומיות לגילאי נוער וצעירים. באליפות אירופה לנוער בשנת 2017, אשר נערכה במאריבור, זכתה שריר במדליית כסף. באותה השנה היא גם התחרתה באליפות אירופה עד גיל 23, בעודה בת 17, וזכתה במדליית הארד. המדליה הראשונה שלה בתחרות בינלאומית לבוגרים, הייתה בטורניר מסוג European Cup בסרייבו, שם זכתה במדליית הארד לאחר ניצחון על פז ליבל הישראלית בקרב על המדליה. המדליה הראשונה שלה בתחרות מהסבב העולמי הייתה בגראנד פרי חוחחוט, שם זכתה במדליית הכסף לאחר שניצחה באיפון את ארבעת קרבותיה הראשונים והפסידה בגמר לאיימי נואוצ'י היפנית. באותה שנה גם הגיעה למקום ה-7 באליפות אירופה. הגיעה חמישית בתחרויות גראנד סלאם יקטרינבורג, וגרנד פרי מונטריאול, ולמקום ה-9 באליפות העולם. באולימפיאדת טוקיו 2020, שריר זכתה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל עד 63 ק"ג, הודחה שריר בסיבוב הראשון כאשר הפסידה לקת'רינה הקר האוסטרלית. באליפות אירופה 2022, זכתה שריר במדליית ארד בתחרות האישית בקטגוריית המשקל עד 63 ק"ג, לאחר שירדה לבית הניחומים, ניצחה בו בניקוד זהב ובאיפון בקרב מול כריסטינה קבנה פרס מספרד בגראנד סלאם מונגוליה יוני 2022, זכתה במדליית כסף בקרב מול נאמי נאבקורה מיפן. באליפות העולם 2022 שנערכה בטשקנט, זכתה שריר במדליית ארד עם נבחרת ישראל בתחרות הקבוצתית לאחר ניצחונות על נבחרות אוזבקיסטן, דרום קוריאה והולנד. בתחרות האישית בקטגוריית המשקל עד 63 ק"ג, הודחה שריר בשלב שמינית הגמר לאחר ניצחון אחד והפסד אחד. בגרנד סלאם אבו דאבי (אוקטובר 2022) זכתה במדליית הארד לאחר שניצחה את איבה אובראן הקרואטית בווזארי בבית הניחומים. באליפות אירופה 2023 שנערכה ב-4 בנובמבר במונפלייה שבצרפת, זכתה במדליית כסף בקטגוריית המשקל עד 63 ק"ג, לאחר שהפסידה בגמר לאנדראה לסקי מסלובניה ובכך רשמה את הישג השיא שלה. היא משתתפת באולימפיאדת פריז (2024). מדיה וקבצים בנושא גילי שריר בוויקישיתוף גילי שריר, ברשת החברתית פייסבוק גילי שריר, ברשת החברתית אינסטגרם גילי שריר, ברשת החברתית טיקטוק גילי שריר, באתר olympedia.org גילי שריר, באתר איגוד הג'ודו העולמי גילי שריר, באתר JudoInside.com גילי שריר, באתר הוועד האולימפי בישראל ליאור ברטל, ‏גילי שריר, מדליסטית הארד מאליפות אירופה: "הרגשתי שזאת ההזדמנות שלי להתפוצץ", באתר דבר העובדים בארץ ישראל, 10 במאי 2022 מידע על הג'ודוקא באתר JudoInside. אסי ממן, נהדרת: גילי שריר זכתה בארד באליפות אירופה, באתר ynet, 30 באפריל 2022 סיון חילאי, מירושלים ועד מושב מזור: המשפחות של נבחרת הג'ודו חגגו את המדליה, באתר ynet, 31 ביולי 2021 הוועד האולימפי | גילי שריר "2017 European U23 Championships". איגוד הג'ודו העולמי. נבדק ב-5 במאי 2021. {{cite web}}: (עזרה) אורן אהרוני, ג'ודו: גילי שריר זכתה במדליית הכסף בסין, באתר ynet, 26 במאי 2018 "2018 Grand Prix Hohhot". איגוד הג'ודו העולמי. נבדק ב-5 במאי 2021. {{cite web}}: (עזרה) איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021 "דקה אחר דקה: ג'ודו קבוצתי 31.7" - תקצירי הקרבות, באתר ערוץ הספורט, 31 ביולי 2021 אסי ממן, ‏גילי שריר: אני מקדישה את המדליה לסבא שלי, באתר ONE‏, 25 ביוני 2022 אליפות העולם בג'ודו 2022 - התחרות הקבוצתית, באתר איגוד הג'ודו העולמי גילי שריר זכתה במדליית הארד בגרנד סלאם אבו דאבי, באתר ynet, 22 באוקטובר 2022 קצת נחת בימים קשים: גילי שריר סגנית אלופת אירופה בג'ודו | ישראל היום, באתר www.israelhayom.co.il, ‏2023-11-04